Nyeste Skilderie af Kiøbenhavn, 1818-02-21
Phædrus. Tre Hundrede Aar ere nu henrundne, siden den uforglemmelige Dr. M. Luther gav vor offentlige Gudsdyrkelse nærværende forbedrede Jndretning. J Henseende til Sangen, som Han ansaae for en væsentlig Deel af Samme, og til hvis Forædling Han selv saare meget bidrog, ere Vi Danske endnu ikke komne et Skridt videre, men staae vel endog i dette Skykke langt under vore tydske Naboer. Ved Forfædres priisværdige Jver for denne Sag har Tanken om Trangens Afhielpelse i denne Henseende tidt været vakt, men er, som det synes, med Tiden forsvunden. Saaledes blev efter Kongelig befaling Aar 1699 en Gradual til Trykken befordret af Biskop, Dr. Thomas King i Fyen, hvilken vel endnu findes i adskillige Kirker paa Landet; men er nu ej mere brugelig. J Aaret 1783 udkom ligeledes i Trykken firestemmige Choralsange af N. Schiørring, bestemte til Afbenyttelse for den Harboe-Guldbergske Palmebog, som da var indført i alle Kjøbstæder. Disse henligge nu ogsaa uden Nytte, da bemeldte Palmebog, saavidt vides, igjen er nedlagt. Endelig udgav Hr. Professor H. O. C. Zinck i Aaret 1801 en Samling af Coral=Melodier til den nu brugelige Evangelisk christelige Psalmebog med tilføjet begiffret Bas; men, som, Discanten undtagen, kun af øvede Organister og Cantores, endda med Forberedelse, kan benyttes. Den store Mængde af Kirkesangere maae her trave i Mørke, og imod deres Villie kanske forblive i Uvidenhed. Desuden maae vel enhver Musikkyndig tilstaae, at benævnte Discant, formedelst dens ellers umiskjendelige Simpelhed, i mangfoldige Psalmetoner mangler Liv og Aand, naar den, som Tilfældet er i Landsbyekirker, skal udføres af Chor og Menighed blot eenstemmig, uden harmonisk Samklang. Det var derfor saare ønskeligt, om de Kyndige heri vilde komme de Ukyndige til Hielp med passende Bidrag til Sangens Forbedring, og Forfatteren er saa dristig her at foreslaae, hvad i hans Tanker for det Første kunde være tilstrækkeligt til nogenlunde at afhielpe nærværende Mangel. Forfatteren har lagt Mærke til, at der altid ved et NytAars Begyndelse, saavelsom ved andre høitidelige Leiligheder udgives adskillige Compositioner, henhørende snart til Comoedier, snart til Concerter og Baller, hvilket beviser, at Vi have Mænd, som ere deres Fag voxne, naar det gielder at moere deres Medborgere. Det kan derfor ikke drages i Tvivl, at De jo kunne og ville gavne Almeenheden med deres Talenter i flere Henseender, naar De kun derpaa gjøres opmærksomme. Ungdommen paa Landet mangler vel Tid, om ikke Evne tilat lære tvende Stemmer foruden Grundtonen, saaledes som Hr. Capelmusikus Lassen ellers meget net havde udsat Lovsangen: O! store Gud! vi love Dig - til Jubelfesten. En reen Secund til Discanten, efter Hr. Professor Zincks Coral Melodier, udgiven af een eller anden i dette Fag. kyndig Mand til almindelig Brug ved Synge Øvelser, vilde derfor vist modtages af alle Musik elskere med Taknemmelighed; og enhver Skolekommission, som havde Lærere i sine Districter, der forstode at benytte det Udkommende, vilde dist kappes om at befordre Afsætningen og at holde Forfatter og Forlægger skadesløse. Det er meddenne Overbeviisning, at nærværende Forslag offentliggjøres, forventende heraf den forønskede Virkning. Bonden er nu ogsaa de fleste Steder kommen saavidt i Smagen, at han ikke regner Musik, ved sine Gilder for Noget, med mindre den er ledsaget af en Secunde=Stemme. Saavidt bør altsaa Sangen i vore Kirker og Skoler for det første bringes. Men - for ikke at forfeile det tilsigtede Øjemeed, foreslaaer Forfatteren heraf end videre, at Begyndelsen maatte gjøres kun med enkelte Numere af Høitidspsalmer, Leilighedspsalmer &c., f. Ex. No. 4. 40. 44. 59 82. 91. 92. 100. 119. 120. af Zinks Koral=Melodier, hvilke da hefteviis med et Omslag udkom i samme Format, og med samme Nummer, som Discanten har, og Forfatteren har Grund til at troe, at bemeldte Samling, saaledes fortsat aarlig til Enden, og for en billig Priis, vil blive modtagen med Begjærlighed, og finde større Afsætning end de ved visse Leiligheder udkomne og med Secundeledsagede Valtser, engelske Dandse &c. - Ved saadan en gradeviis Stigen til Færdighed i tostemmig Koralsang, kan vel omsider, om ellers nogensinde, opnaaes, hvad fordum hiin store Reformator før sin Død satte i Gang, Udførelsen af firestemmige Koralsange i Kirker og Skoler, Skrevet i Torkildstrup Skole paa Falster, Fastelavns Mandag, 1818. P. N. Lassen, Cand. Theologiæ, Degn og Skolelærer, sammesteds.